Maxime Verhagen

Maxime Jacques Marcel Verhagen (født 14. september 1956 i Maastricht) er en nederlandsk politiker. Han tilhører partiet Christen Democratisch Appèl (CDA). Fra februar 2007 til oktober 2010 var han Nederlands utenriksminister.

 Liv og virke 
Nakgrunn
Verhagen har utdannelse i historie fra Riksuniversitetet i Leiden, der han gikk ut med mastergrad i 1986. 

Polirikken
Han begynte sin politiske karriere i CDA i 1976. Han har vært kommunepolitiker i Oegstgeest og var medlem av Europaparlamentet fra 1989 til 1994.Drs. M.J.M. (Maxime) Verhagen, biografi fra den nederlandske nasjonalforsamlingen. Lest 8. november 2015.

I 1994 ble han innvalgt i den nederlandske nasjonalforsamlingen, der han i 2002 ble parlamentarisk leder for CDA. I februar 2007 fikk han plass i Jan Peter Balkenendes regjering og ble utenriksminister. Mot slutten av denne regjeringens periode var Verhagen i kort tid også minister for utviklingssamarbeid.

Etter at CDA gjorde det dårlig i parlamentsvalget i 2010, og Balkenende trakk seg som partileder, ble Verhagen utpekt til ny partileder. Verhagen var fra 14. oktober 2010 visestatsminister i regjeringen til Mark Rutte, der han også hadde posten som minister for økonomi, landbruk og innovasjon.

I 2013 gikk han ut av politikken og ble leder for bransjeorganisasjonen Bouwend Nederland.«Verhagen naar Bouwend Nederland», NOS, 7. februar 2013. Lest 8. november 2015.

 Utmerkelser 
Verhagen er offiser av Oranje-Nassau-ordenen  og har mottatt det nederlandske Ærestegnet for fortjeneste av det nederlandske utenriksdepartement i gull.«Ereteken voor Verdienste voor vertrekkend bewindsman Verhagen», Rijksoverheid, 15. oktober 2010. 8. november 2015. I forbindelse med statsbesøk i Norge i 2010 mottok han storkors av Den Kongelige Norske Fortjenstorden.«Tildelinger av ordener og medaljer», Kongehuset. Lest 8. november 2015. Verhagen er storoffiser av den chilenske Bernardo O'Higgins-ordenen.

 Referanser 

 Eksterne lenker 



Kategori:Nederlandske politikere
Kategori:Nederlandske medlemmer av Europaparlamentet
Kategori:Den Kongelige Norske Fortjenstorden
Kategori:Alumni fra Universitetet i Leiden
Kategori:Personer fra Maastricht